Tko će ove godine na Oscarima održati 'politički govor'? (28/2/04) - 2004-02-27
Tom O'Neill: "Ljudi u Hollywoodu imaju takav ogroman ego da jednostavno ne mogu izdržati a da nam ne kažu što misle o nekoj političkoj 
Organizatori svečane dodjele Oscara, koja se održava sutra u Hollywoodu, "od treme grizu nokte" - kako je to formulirao . Strah ih je da neki od politički angažiranih glumaca, koji će dobiti Oscara ili će ga nekome uručiti, ne "udari" u verbalnu tiradu o Iraku, ekologiji ili kršenju prava raznoraznih manjinskih skupina. Naime, nedavni incident sa Superbowla, u kojem su sudjelovali Janet Jackson i Justin Timberlake, inspirirao je "snage ćudoređa" koje u Americi ionako nikad ne spavaju. Danas, ne samo da su u opasnosti od cenzure oni koji se koriste psovkama u eteru ili na televiziji, već bi se i "raskalašenijim" političkim aktivistima moglo dogoditi da ih zadesi petominutni "delay" u emitiranju njihova slavljeničkog govora na svečanosti dodjele Oscara. Prošle je godine, na svečanosti dodjele Oscara koja se održavala neposredno pred napad na Irak, najincidentniji bio Michael Moore, režiser dokumentarca "Bowling for Columbine", koji je oštro i glasno napao predsjednika Busha. Ove godine, na pozornici se očekuju, među ostalima i Tim Robbins i Alec Baldwin, obojica nominirani za Oscara za sporednu mušku ulogu, koji su također i aktivisti niza ljevičarskih organizacija. "Ljudi u Hollywoodu imaju takav ogroman ego da jednostavno ne mogu izdržati a da nam ne kažu što misle o nekoj političkoj temi" - komentirao je politički angažman mnogih glumaca Tom O'Neill, promatrač lokalne kulturno-političke scene južne Kalifornije. Povijest dodjele Oscara posljednjih tridesetak godina "krcata" je, ponekad, gotovo egzibicionističkim političkim aktivizmom. 1993. Tim Robbins i Susan Sarandon kritizirali su predsjednika Billa Clintona zbog vladina odnosa prema izbjeglicama iz Haitija, koji su zbog toga što su bili zaraženi AIDS-om proveli tjedne u bazi Guantanamo. 1973., na pozornici se s Marlonom Brandom - koji je primao oscara za film "Kum" - našla i izvjesna Sacheen Littlefeather, koja je objavila da Brando odbija nagradu zbog načina na koji Hollywood opisuje Indijance. 1971., Jane Fonda je dobila Oscara za glavnu ulogu u filmu "Klute", no nije se niti odustojala doći na pozornicu, iako je bila u dvorani. "Ove se godine hollywoodske glavešine najmanje boje Seana Penna, Aleca Baldwina ili Tima Robbinsa. Više ih brine što bi mogli na pozornici učiniti brojni, razmjerno anonimni laureati na manje razvikanim kategorijama. Što bi tek ti ljudi mogli reći!?" - pita se Tim Gray, urednik časopisa svojevrsne Biblije show-businessa.